頌十六首  其九
作者：釋慧暉
朝代：宋

paragraphs: 不傳之傳句，先賢也不傳。
佛祖未出興，早是有付傳。
不妙之妙句，古聖也難宣。
黄頭碧眼老，如何及言宣。
不真之真句，人天未生前。
若以言道趣，只徒在目前。
不傳妙真句，三世不變遷。
畢竟道人眼，萬歲絕易遷。
寥寥而本傳不傳之傳，明明而今妙不妙妙，玄密密而深到不真真玄。
畢竟道人眼，億劫不異遷。